કચરામાંથી વિજળી ઉત્તપન્ન કરવા માટે પાલિકાની મથામણ દોઢેક દાયકા પછી સફળ થાય તેવી શક્યતા દેખાવા માંડી છે. બુધવારે પાલિકાના કમિશનર એમ.થૈનારસન, એનટીપીસીના વેસ્ટ ટુ એનર્જી વિભાગના જનરલ મેનેજર અમિત કુલક્ષેત્રા વચ્ચે સૈદ્ધાંતિક કરાર થયા હતાં. આ કરાર થયા તે વખતે મેયર ડો.જગદીશ પટેલે પણ હાજરી આપી હતી. સિટી ઇજનેર ભરત દલાલ, સોલિડ વેસ્ટ મેનેજર ઉદય નાયક, એનટીપીસીના આર.એસ.રાઠી, પી.કે.મન્ડલ, પી.એ. પાંડે અને સી.વી.એફ. સુબ્રમન્યમની હાજરી પણ હતી.